CELEX: 62015CN0431
Language: mt
Date: 2015-08-07 00:00:00
Title: Kawża C-431/15: Talba għal deċiżjoni preliminari mressqa mill-Audiencia Provincial de Cantabria (Spanja) fis-7 ta’ Awwissu 2015 – Liberbank, S.A. vs Rafael Piris del Campo

26.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 354/21
            
         Talba għal deċiżjoni preliminari mressqa mill-Audiencia Provincial de Cantabria (Spanja) fis-7 ta’ Awwissu 2015 – Liberbank, S.A. vs Rafael Piris del Campo
   (Kawża C-431/15)
   (2015/C 354/24)
   Lingwa tal-kawża: l-Ispanjol
   
      Qorti tar-rinviju
   
   Audiencia Provincial de Cantabria – Sección 4
   
      Partijiet fil-kawża prinċipali
   
   
      Rikorrenti: Liberbank, S.A.
   
      Konvenut: Rafael Piris del Campo
   
      Domandi preliminari
   
   
               1)
            
            
               Il-limitazzjoni tal-effetti retroattivi tan-nullità ta’ klawżola ta’ rata minima inġusta li ddaħlet f’kuntratt konkluż mal-konsumaturi hija kompatibbli mal-prinċipju li l-klawżoli inġusti ma humiex vinkolanti u mal-Artikoli 6 u 7 tad-Direttiva tal-Kunsill 93/13/KEE (1), tal-5 ta’ April 1993, dwar klawżoli inġusti f’kuntratti mal-konsumatur?
            
         
               2)
            
            
               Iż-żamma tal-effetti li jirriżultaw minn klawżola ta’ rata minima li ddaħħlet f’kuntratt konkluż mal-konsumaturi ddikjarata nulla minħabba li din il-klawżola tirriżulta li hija inġusta hija kompatibbli mal-Artikoli 6 u 7 tad-Direttiva tal-Kunsill 93/13/KEE, tal-5 ta’ April 1993, dwar klawżoli inġusti f’kuntratti mal-konsumatur?
            
         
               3)
            
            
               Il-limitazzjoni tal-effetti retroattivi tan-nullità ta’ klawżola ta’ rata minima inġusta li ddaħlet f’kuntratt konkluż mal-konsumaturi minħabba li hemm riskju ta’ tħarbit gravi b’effett fuq l-ordni pubbliku ekonomiku u l-bona fide hija kompatibbli mal-Artikoli 6 u 7 tad-Direttiva tal-Kunsill 93/13/KEE, tal-5 ta’ April 1993, dwar klawżoli inġusti f’kuntratti mal-konsumatur?
            
         
               4)
            
            
               Fil-każ ta’ risposta fl-affermattiv għad-domanda preċedenti, meta titressaq azzjoni individwali għal nullità ta’ klawżola inġusta li ddaħlet f’kuntratt konkluż mal-konsumaturi, il-preżunzjoni ta’ riskju ta’ tħarbit gravi b’effett fuq l-ordni pubbliku ekonomiku hija kompatibbli mal-Artikoli 6 u 7 tad-Direttiva tal-Kunsill 93/13/KEE, tal-5 ta’ April 1993, dwar klawżoli inġusti f’kuntratti mal-konsumatur, jew dan ir-riskju għandu jiġi evalwat u vvalutat fid-dawl tad-data ekonomika konkreta li minnha tinsilet ir-riperkussjoni makroekonomika tal-għoti ta’ effetti retroattivi f’każ ta’ nullità ta’ klawżola inġusta?
            
         
               5)
            
            
               Min-naħa l-oħra, meta titressaq azzjoni individwali ta’ nullità ta’ klawżola inġusta li ddaħlet f’kuntratt konkluż mal-konsumaturi, il-fatt li l-eżistenza ta’ riskju ta’ tħarbit gravi b’effett fuq l-ordni pubbliku ekonomiku tiġi evalwata fid-dawl tal-effetti ekonomiċi li jkollu l-eżerċizzju potenzjali ta’ azzjoni individwali mressqa minn numru kbir ta’ konsumaturi huwa kompatibbli mal-Artikoli 6 u 7 tad-Direttiva tal-Kunsill 93/13/KEE, tal-5 ta’ April 1993? Jew, kuntrarjament, dan ir-riskju għandu jiġi evalwat fid-dawl tal-effett ekonomiku fuq l-ekonomija tal-azzjoni individwali konkreta mressqa mill-kosumatur?
            
         
               6)
            
            
               Fil-każ ta’ risposta fl-affermattiv għat-tielet domanda, il-fatt li għall-evalwazzjoni tal-bona fide l-aġir tal-bejjiegħ jew tal-fornitur jiġi evalwat in abstracto, huwa kompatibbli mal-Artikoli 6 u 7 tad-Direttiva tal-Kunsill 93/13/KEE, tal-5 ta’ April 1993, dwar klawżoli inġusti f’kuntratti mal-konsumatur?
            
         
               7)
            
            
               Jew, bil-kontra, huwa neċessarju li l-imsemmija bona fide tiġi eżaminata u evalwata f’kull każ konkret fid-dawl tal-aġir konkret segwit mill-bejjiegħ jew mill-fornitur fil-kuntest tal-konklużjoni tal-kuntratt u l-inklużjoni tal-klawżola inġusta fil-kuntratt, skont l-Artikolu 6 tad-Direttiva tal-Kunsill 93/13/KEE, tal-5 ta’ April 1993, dwar klawżoli inġusti f’kuntratti mal-konsumatur?
            
         
      (1)  ĠU Edizzjoni Speċjali bil-Malti, Kapitolu 15, Vol. 2, p. 288.